Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 1997. évi LXXXI. törvény (a továbbiakban: Tny.) 6/A. §-a
Paragraph Index: 1584

(4) A tizenharmadik havi nyugdíjat évente két részletben – legkésõbb május, illetve november hónapban – kell folyósítani. Az elsõ részlet folyósításra kerülõ összege megegyezik a tárgyhavi nyugellátás összegének – de legfeljebb a (3) bekezdés szerinti összeghatár – ötven százalékával. A tizenharmadik havi nyugdíj november hónapban folyósításra kerülõ összege megegyezik a (2) bekezdés szerinti tárgyévi összeg és az elsõ részletben folyósított részösszeg különbözetével. Az így folyósításra kerülõ összeg a nyugellátás összegének évközi csökkenése esetén sem lehet kevesebb a tárgyév november hónapra járó nyugellátás – de legfeljebb a (3) bekezdés szerinti összeghatár – ötven százalékánál.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes